**P R A V I L N I K**

**o sticanju i raspodjeli vlastitih javnih prihoda**

**Javna ustanova Srednja medicinska škola Sarajevo**

**Sarajevo, 2023. godine**

Na osnovu člana 143. Zakona o srednjem obrazovanju („Službene novine Kantona Sarajevo'“ broj: 23/17, 30/19 i 33/21), a u skladu sa Pravilnikom o vrstama vlastitih javnih prihoda u Federaciji Bosne i Hercegovine („Službene novine Federacije Bosne i Hercegovine“ broj: 104/22), Smjernicama Ministarstva za odgoj i obrazovanje Kantona Sarajevo u vezi donošenja akata o vlastitim javnim prihodima, broj: 11-07/01-11-1134-1/23 od 25.04.2023. godine i broj: 11-07/01-11-1134-2/23 od 11.05.2023. godine, Školski odbor JU Srednja medicinska škola Sarajevo na sjednici održanoj 16.08.2023. godine *donosi*

**P R A V I L N I K**

**o sticanju i raspodjeli vlastitih javnih prihoda**

**Javna ustanova Srednja medicinska škola Sarajevo**

**I OPĆE ODREDBE**

**Član 1.**

**(Predmet Pravilnika)**

(1) Pravilnikom o sticanju i raspodjeli vlastitih javnih prihoda Javne ustanove Srednja medicinska škola Sarajevo (u daljem tekstu: Pravilnik) utvrđuju se vrste, pravni osnov ostvarivanja, način sticanja i raspodjela vlastitih javnih prihoda Javne ustanove Srednja medicinska škola Sarajevo (u daljem tekstu: Škola).

(2) Pravilnik iz stava (1) ovog člana donosi se u skladu sa članom 9. Pravilnika o vrstama vlastitih javnih prihoda u Federaciji Bosne i Hercegovine („Službene novine Federacije BiH“ broj: 104/22) i Smjernicama Ministarstva za odgoj i obrazovanje Kantona Sarajevo u vezi donošenja akata o vlastitim javnim prihodima, broj: 11-07/01-11-1134-1/23 od 25.04.2023. godine i broj: 11-07/01-11-1134-2/23 od 11.05.2023. godine.

**Član 2.**

**(Pojam vlastitih javnih prihoda, način i rokovi raspodjele)**

(1) Vlastiti javni prihodi koje ostvari Škola, kao budžetski korisnik Kantona Sarajevo, obavljanjem osnovne djelatnosti i ostalih djelatnosti za koje ima saglasnost nadležnih organa, javni su prihodi Budžeta Kantona Sarajevo, koji se u cijelosti raspoređuju Školi u skladu sa ovim pravilnikom.

(2) Prihodi ostvareni obavljanjem djelatnosti koriste se za pokriće redovnih rashoda. Škola je dužna, na osnovu planiranih vlastitih javnih prihoda, planirati i rashode koje će pokriti iz tih prihoda. Rashodi nastali obavljanjem djelatnosti moraju se u cijelosti pokriti iz prihoda iste djelatnosti.

(3) Vlastiti javni prihodi koriste se u toku fiskalne godine, a neutrošeni dio vlastitih javnih prihoda postaje javni prihod Budžeta naredne godine.

**Član 3.**

**(Pripadnost vlastitih javnih prihoda)**

Vlastiti javni prihodi ostvareni u skladu sa odredbama ovog pravilnika pripadaju Školi.

**Član 4.**

**(Pravni osnov ostvarivanja)**

Pravni osnov za ostvarivanje vlastitih javnih prihoda je:

a) Zakon o srednjem obrazovanju,

b) Zakon o obrazovanju odraslih.

**II STICANJE VLASTITIH JAVNIH PRIHODA**

**Član 5.**

**(Vrste vlastitih javnih prihoda)**

(1) Pod vlastitim javnim prihodima u smislu ovog pravilnika podrazumjevaju se prihodi koje Škola ostvari od:

a) realizacije akreditovanih programa obrazovanja odraslih,

b) realizacije obrazovanja vanrednih kandidata/učenika,

c) izdavanja izvoda iz nastavnog plana i programa,

d) izdavanja opreme i prostora u zakup,

e) prodaje otpadnog materijala,

f) prodaje proizvoda i usluga koje izrađuju učenici u toku praktične nastave,

g) reklamno-propagandnih usluga,

h) realizacije pedagoško-metodičke prakse studenata (hospitovanje),

i) ustupanja tenderske dokumentacije u postupku javnih nabavki,

j) kopiranja i uvezivanja pisanog materijala.

**Član 6.**

**(Naknada po osnovu realizacije usluga akreditovanih programa obrazovanja odraslih i obrazovanja vanrednih kandidata/učenika)**

(1) Naknada za realizaciju usluga iz člana 5. stav (1) tačke a) i b) ovog pravilnika utvrđuje se kako slijedi:

a) Visina naknada po ovom osnovu utvrđuje se aktom o utvrđivanju cijene troškova programa obrazovanja odrslih za svaki program zasebno, koji u skladu sa članom 62. Zakona o obrazovanju odraslih („Službene novine Kantona Sarajevo“ broj: 40/15 i 40/20), donosi organizator programa obrazovanja odraslih (Škola).

(2) Na akt iz stava (1) ovog člana Ministarstvo za odgoj i obrazovanje Kantona Sarajevo daje saglasnost.

b) Sticanje srednjeg obrazovanja (realizacija obrazovanja varednih kandidata/učenika):

- Upisnina za školsku godinu .................................................................................................................... 55,00 KM

- Instruktivna nastava za grupu od 10 i više kandidata (po času) ................................................................. 5,00 KM

- Instruktivna nastava za grupu do 10 kandidata (po času) ........................................................................ 10,00 KM

- Ispit bez pismenog dijela ......................................................................................................................... 33,00 KM

- Ispit sa pismenim dijelom ....................................................................................................................... 45,00 KM

- Ispit iz praktične nastave ........................................................................................................................ 45,00 KM

- Maturski/završni ispit sa praktičnim dijelom .......................................................................................... 80,00 KM

- Troškovi praktične nastave ..................................................................................................................... 33,00 KM

(2) Ukupni troškovi ovise o prethodno završenoj srednjoj školi i u skladu s tim utvrđenoj razlici predmeta koju je polaznik/vanredan kandidat/učenik obavezan položiti.

(3) Troškove upisnine za školsku godinu polaznici/vanredni kandidati/učenici uplaćuju kad podnesu zahtjev za upis.

(4) Troškove iz stava (1) ovog člana polaznici/vanredni kandidati/učenici uplaćuju u toku realizacije formalnog obrazovanja odraslih i obrazovanja vanrednih kandidata/učenika.

(5) Dokaz o izmirenim troškovima polaznici/vanredni kandidati/učenici predaju najkasnije pri preuzimanju svjedodžbe/diplome.

**Član 7.**

**(Prihodi po osnovu izdavanja izvoda iz nastavnog plana i programa)**

Visina prihoda po osnovu izdavanja izvoda iz nastavnog plana i programa ............................................. 66,00 KM.

**Član 8.**

**(Prihodi po osnovu izdavanja opreme i prostora u zakup)**

Izdavanje opreme i prostora u zakup, kao i visinu naknade za zakupninu, na prijedlog direktora Škole, utvrđuje Školski odbor za svaku školsku godinu posebno, u skladu sa zakonom i podzakonskim aktima kojima se reguliše izdavanje poslovnih zgrada i prostorija.

**Član 9.**

**(Prihodi po osnovu prodaje otpadnog materijala)**

Visina prihoda po osnovu prodaje otpadnog materijala utvrđuje Školski odbor.

**Član 10.**

**(Prihodi po osnovu prodaje proizvoda i usluga koje izrađuju učenici u toku praktične nastave)**

Visinu prihoda po osnovu prodaje proizvoda i usluga koje izrađuju učenici u toku praktične nastave, na prijedlog direktora Škole, utvrđuje Školski odbor.

**Član 11.**

**(Prihodi po osnovu reklamno-propagandnih usluga)**

Visinu prihoda po osnovu reklamno-propagadnih usluga, na prijedlog direktora Škole, utvrđuje Školski odbor.

**Član 12.**

**(Prihodi po osnovu realizacije pedagoško-metodičke prakse studenata)**

Visina prihoda po osnovu realizacije pedagoško-metodičke prakse studenata (hospitovanje) utvrđuje se ugovorom zaključenim između Škole i fakulteta sa kojeg dolaze studenti na praksu.

**Član 13.**

**(Prihodi po osnovu ustupanja tenderske dokumentacije u postupku javnih nabavki)**

Visinu prihoda po osnovu ustupanja tenderske dokumentacije u postupku javnih nabavki, na prijedlog direktora Škole, utvrđuje Školski odbor.

**Član 14.**

**(Prihodi po osnovu kopiranja i uvezivanja pisanog materijala)**

Visinu prihoda po osnovu kopiranja i uvezivanja pisanog materijala, na prijedlog direktora Škole, utvrđuje Školski odbor.

**III RASPODJELA VLASTITIH JAVNIH PRIHODA**

**Član 15.**

**(Način raspodjele stečenih vlastitih javnih prihoda po osnovu akreditovanih programa obrazovanja odraslih i obrazovanja vanrednih kandidata/učenika)**

(1) Prihodi iz člana 5. stav (1) tačka a) ovog Pravilnika koje Škola ostvari po osnovu realizacije akreditovanih programa obrazovanja odraslih raspoređuju se za pokriće troškova realizacije programa obrazovanja odraslih, a u skladu sa odlukom školskog odbora Škole i ovim Pravilnikom.

(2) Prihodi iz člana 5. stav (1) tačka b) ovog Pravilnika, (realizacija obrazovanja vanrednih kandidata/učenika) sastoji se od prihoda – naknada za realizaciju usluga, i to:

 a) upisnina za školsku godinu,

 b) instruktivna nastava,

 c) ispiti.

(3) Prihodi iz stava (2) tačka a) ovog člana (upisnina za školsku godinu) raspoređuju se:

a) 60% za naknade radnicima koji učestvuju u realizaciji poslova – izvršiocima administrativnih poslova koji se ne odnose na izvođenje ispita za vanredne kandidate/učenike, i to:

 a.1.) izrada Rješenja o priznatim predmetima i dopunskim ispitima - 35% po kandidatu,

 a.2.) izrada obračunskog lista/računa o visini troškova obrazovanja - 25% po kandidatu,

 a.3.) vođenje zapisnika ispitnog odbora - 10% po kandidatu,

 a.4.) upisivanje kandidata u matičnu knjigu i registar - 10% po kandidatu,

 a.5.) upis ocjena u matičnu knjigu i pisanje svjedodžbe - 10% po svjedodžbi/diplomi,

 a.6.) kontrola, sravnjenje sa matičnom knjigom i potpisivanje svjedodžbe/diplome - 10% po svjedodžbi/diplomi.

b) 20% za izdatke za materijal, sitan inventar i usluge i tekuće transfere,

c) 20% za nabavku stalnih sredstava.

(4) Prihodi iz stava (2) tačka b) ovog člana (instruktivna nastava) raspoređuju se:

a) 60% za naknade radnicima koji sudjeluju u realizaciji poslova, i to:

 a.1.) nastavniku koji izvodi instruktivnu nastavu za grupu od 10 i više kandidata – 15 KM

(slovima: petnaest KM) po času,

 a.2.) nastavniku koji izvodi instruktivnu nastavu za grupu do 10 kandidata – 5 KM

(slovima: pet KM) po času.

a.3.) ostatak prihoda, nakon isplate izvršiocima iz alineja a.1.) i a.2.) ostalim radnicima izvan nastave koji sudjeluju u realizaciji poslova u vezi sa izvođenjem instruktivne nastave, i to:

1. 3.1.) direktor – 24%
2. 3.2.) sekretar 22%
3. 3.3.) pomoćnik direktora – 19%
4. 3.4.) administrativno-finansijski radnik 23%
5. 3.5.) administrativni radnik 12%

b) 20% za izdatke za materijal, sitan inventar i usluge i tekuće transfere,

c) 20% za nabavku stalnih sredstava.

(5) Prihodi iz stava (2) tačka c) ovog člana (ispiti) raspoređuju se:

a) 60% za naknade radnicima koji sudjeluju u realizaciji poslova, i to:

 a.1.) 40% od cijene ispita za naknade ispitivaču,

 a.2.) 40% od cijene ispita za naknade ostalim članovima ispitne komisije zajedno, koja se raspodjeljuje:

 a.2.1.) 50% predsjedniku ispitne komisije,

 a.2.2.) 50 % stalnom članu ispitne komisije,

a.3.) 20% od cijene ispita za naknade ostalim radnicima izvan nastave koji učestvuju u realizaciji poslova, i to:

1. 3.1.) direktor – 24%
2. 3.2.) sekretar 22%
3. 3.3.) pomoćnik direktora – 19%
4. 3.4.) administrativno-finansijski radnik 23%
5. 3.5.) administrativni radnik 12%

b) 20% za izdatke za materijal, sitan inventar i usluge i tekuće transfere,

c) 20% za nabavku stalnih sredstava.

**Član 16.**

**(Raspodjela stečenih vlastitih javnih prihoda po osnovu izdavanja** **izvoda iz nastavnog plana i programa)**

(1) Prihodi ostvareni po osnovu izdavanja izvoda iz nastavnog plana i programa raspoređuju se:

a) 40% za materijalne troškove, tekuće održavanje i nabavku opreme,

b) 30% za naknadu radnicima koji su sudjelovali u realizaciji poslova i to:

- izvršiocu poslova koji priprema, izrađuje i povjerava dokument (po dokumentu) - 50%

- izvršiocu poslova koji ovjerava dokument (po dokumentu) - 50%

c) 30% za stručno usavršavanje, sportske i kulturne aktivnosti, takmičenja, nagrade učenicima i ostale namjene.

**Član 17.**

**(Raspodjela stečenih vlastitih javnih prihoda po osnovu izdavanja opreme i prostora u zakup, reklamno-propagandnih usluga, ustupanja tenderske dokumentacije u postupku javnih nabavki, kopiranje i uvezivanje pisanog materijala)**

(1) Prihodi ostvareni po osnovu izdavanja opreme i prostora u zakup, reklamno-propagandnih usluga, ustupanja tenderske dokumentacije u postupku javnih nabavki, kopiranja i uvezivanja pisanog materijala, raspoređuje se:

a) 70% za materijalne troškove, tekuće održavanje i nabavku opreme,

b) 30% za stručno usavršavanje, sportske i kulturne aktivnosti, takmičenja, nagrade učenicima, ekskurzije i ostale namjene.

**Član 18.**

**(Raspodjela stečenih vlastitih javnih prihoda po osnovu prodaje otpadnog materijala i prodaje proizvoda i usluga koje izrađuju učenici u toku praktične nastave)**

(1) Prihodi ostvareni po osnovu prodaje otpadnog materijala i prodaje proizvoda i usluga koje izrađuju učenici u toku praktične nastave raspoređuje se:

a) 20% za materijalne troškove, tekuće održavanje i nabavku opreme,

b) 80% za stručno usavršavanje, sportske i kulturne aktivnosti, takmičenja, nagrade učenicima, ekskurzije i ostale namjene.

**Član 19.**

**(Raspodjela stečenih vlastitih javnih prihoda po osnovu realizacije pedagoško-metodičke prakse studenata)**

Raspoređivanje prihoda ostvarenih po osnovu realizacije pedagoško-metodičke prakse studenata (hospitovanje) utvrđuje se ugovorom zaključenim između Škole i fakulteta sa kojeg dolaze studenti na praksu.

**IV PRAĆENJE NAPLATE I RASPOREĐIVANJE VLASTITIH JAVNIH PRIHODA**

**Član 20.**

**(Praćenje naplate i raspoređivanje vlastitih prihoda)**

(1)Škola je dužna da redovno prati, putem izvještaja koji dobije od Ministarstva finansija Kantona Sarajevo, dospjelost i naplatu vlastitih javnih prihoda.

(2) Škola je odgovorna za potpuno i pravovremeno uplaćivanje vlastitih javnih prihoda na depozitni račun.

(3) Škola je dužna da ostvarene i naplaćene vlastite javne prihode rasporedi na rashode u finansijskim mjesečnim planovima izvršavanja Budžeta.

**V KONTROLA UTROŠKA VLASTITIH JAVNIH PRIHODA**

**Član 21.**

**(Izvještaj o ostvarivanju i utrošku vlastitih javnih prihoda)**

(1) Škola, kao budžetski korisnik, utvrđuje Izvještaj o ostvarivanju i utrošku vlastitih javnih prihoda.

(2) Izvještaj iz stava (1) ovog člana Škola najmanje jedanput u šest mjeseci dostavlja Ministarstvu za odgoj i obrazovanje Kantona Sarajevo.

**VI PRIJELAZNE I ZAVRŠNE ODREDBE**

**Član 22.**

**(Ostala pitanja)**

Na pitanja koja nisu uređena ovim pravilnikom primjenjivat će se odredbe Pravilnika o vrstama vlastitih prihoda u Federaciji BiH („Službene novine Federacije Bosne i Hercegovine“ broj: 104/22).

**Član 23.**

**(Izmjene i dopune Pravilnika)**

Izmjene i dopune ovog pravilnika vrše se na način i po postupku predviđenom za njegovo donošenje.

**Član 24.**

**(Donošenje Pravilnika)**

Škola je dužna, putem Ministarstva za odgoj i obrazovanje Kantona Sarajevo, dostaviti ovaj pravilnik Vladi Kantona Sarajevo radi dobijanja saglasnosti.

**Član 25.**

**(Stupanje na snagu Pravilnika)**

Ovaj pravilnik stupa na snagu danom dobijanja Saglasnosti Vlade Kantona Sarajevo, i objaviti će se na oglasnoj ploči i web stranici Škole.

**Član 27.**

**(Prestanak važenja ranijih akata)**

Stupanjem na snagu ovog pravilnika prestaje da važi Pravilnik o kriterijima za sticanje i rapodjelu vlastitih prihoda JU Srednja medicinska škola Sarajevo, broj: 01-1-1635/2018. godine od 15.10.2018. godine.

Broj: 01-1-1448 /2023

Sarajevo, 16.08.2023. godine

 **Predsjednik Školskog odbora**

 Omerović Nermin